A4-0040/97

Ψήφισμα σχετικά με την ανακοίνωση της Επιτροπής όσον αφορά μια πολιτική για την ανταγωνιστικότητα της ευρωπαϊκής χημικής βιομηχανίας: ένα παράδειγμα (COM(96)0187-C4-0273/96)

Το Ευρωπαϊκό Κοινοβούλιο,

- λαμβάνοντας υπόψη το άρθρο 130, παράγραφος 1 της Συνθήκης ΕΚ που υποχρεώνει την Κοινότητα και τα κράτη μέλη να εξασφαλίσουν τις αναγκαίες προϋποθέσεις για την εξασφάλιση της ανταγωνιστικότητας της Κοινότητας,

- λαμβάνοντας υπόψη το άρθρο 130 ΣΤ της Συνθήκης ΕΚ που προβλέπει την ενίσχυση των επιστημονικών και τεχνολογικών βάσεων της βιομηχανίας της Κοινότητας και τη διευκόλυνση της ανάπτυξης της διεθνούς ανταγωνιστικότητάς της,

- λαμβάνοντας υπόψη το άρθρο 130 Ρ της Συνθήκης ΕΚ το οποίο προβλέπει τη διατήρηση, την προστασία και τη βελτίωση της ποιότητας του περιβάλλοντος, τη συνετή και ορθολογική χρησιμοποίηση των φυσικών πόρων και την προώθηση, σε διεθνές επίπεδο, μέτρων για την αντιμετώπιση των περιφερειακών ή παγκοσμίων περιβαλλοντικών προβλημάτων,

- έχοντας υπόψη το άρθρο 130 Υ της Συνθήκης ΕΚ που ζητεί τη δραστική συμβολή για την καταπολέμηση της φτώχειας στις αναπτυσσόμενες χώρες[semigr ]

- έχοντας υπόψη την ανακοίνωση της Επιτροπής (COM(96)0187 - C4-0273/96) ((EE C 166 της 10.6.1996, σελ. 2)),

- υπενθυμίζοντας τα αποτελέσματα ακρόασης της Επιτροπής Οικονομικής, Νομισματικής και Βιομηχανικής Πολιτικής στις 2 Οκτωβρίου 1996,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας, καθώς και της Επιτροπής Περιβάλλοντος, Δημοσίας Υγείας και Προστασίας των Καταναλλωτών (A4- 0040/97),

Α. εκτιμώντας ότι η ευρωπαϊκή χημική βιομηχανία βρίσκεται σε περίοδο διαρθρωτικής μεταβολής που επιτείνεται από την παγκοσμιοποίηση των αγορών,

Β. εκτιμώντας ότι η χημική βιομηχανία στην ΕΕ αποτελεί έναν από τους κυριότερους οικονομικούς τομείς με το υψηλότερο ποσοστό εξαγωγών,

Γ. εκτιμώντας ότι η χημική βιομηχανία ως βιομηχανία βάσης συμβάλλει σημαντικά στην οικονομική ανάπτυξη στην Ευρώπη και τον κόσμο,

Δ. λαμβάνοντας υπόψη ότι η χημική βιομηχανία και οι τομείς που εξαρτώνται από αυτή αποτελούν πηγή υψηλά ειδικευμένων θέσεων εργασίας στην Ευρώπη,

Ε. εκτιμώντας ότι η χημική βιομηχανία μπορεί να συμβάλει ουσιαστικά σε μια διαρκή ανάπτυξη που ανταποκρίνεται στις ανάγκες του περιβάλλοντος,

ΣΤ. εκτιμώντας ότι η εξασφάλιση ικανοποιητικών βασικών προϋποθέσεων και θεμιτού ανταγωνισμού καθώς και η διατήρηση θέσεων εργασίας στον εν λόγω τομέα και η προστασία του περιβάλλοντος αποτελούν ουσιαστικό καθήκον των κρατών μελών και της Ευρωπαϊκής Ένωσης,

Ζ. εκτιμώντας ότι η χημική βιομηχανία είναι κατ' αρχήν η ίδια υπεύθυνη για την αντιμετώπιση της διαρθρωτικής μεταβολής και την βελτίωση της ανταγωνιστικότητας,

Η. εκτιμώντας ότι η χημική βιομηχανία παρά τις προκλήσεις που προέρχονται από την παγκοσμιοποίηση και τις μετατοπίσεις της αγοράς πρέπει να παραμείνει και στο μέλλον ένας από τους πρωταρχικούς βιομηχανικούς κλάδους της Ευρώπης,

Θ. λαμβάνοντας υπόψη ότι η χημική βιομηχανία δεν αποτελεί μόνον τη δεύτερη μεγαλύτερη κατασκευαστική βιομηχανία της ΕΕ, αλλά επίσης μία από τις ταχύτερα αναπτυσσόμενες βιομηχανίες με κέρδη ρεκόρ, εντυπωσιακή απόδοση στις εξαγωγές και εμπορικό πλεόνασμα,

Ι. λαμβάνοντας υπόψη ότι παρά τον ετήσιο συντελεστή ανάπτυξης ύψους 3% στον τομέα αυτό κατά την τελευταία δεκαετία (1985-1994) οι απώλειες θέσεων εργασίας στην ίδια περίοδο ήταν αισθητές (άνω των 130.000 ατόμων) και προβλέπεται περαιτέρω μείωση της απασχόλησης στον εν λόγω τομέα (επί του παρόντος περίπου 1,6 εκατομμύρια θέσεις εργασίας),

ΙΑ. εκτιμώντας ότι οι εξαγωγές της ευρωπαϊκής χημικής βιομηχανίας υποκαθιστώνται μέχρι τώρα όλο και περισσότερο από τοπικές παραγωγές των χωρών διάθεσης,

ΙΒ. εκτιμώντας ότι το τεχνολογικό προβάδισμα της χημικής βιομηχανίας στην Ευρώπη έχει μειωθεί έναντι άλλων τόπων βιομηχανικής εγκατάστασης,

ΙΓ. εκτιμώντας ότι για την εξασφάλιση της ανταγωνιστικότητάς της η βιομηχανία είναι αναγκασμένη να αυξήσει περαιτέρω την παραγωγικότητά της,

ΙΔ. εκτιμώντας ότι ένα σταθερό κοινό νόμισμα θα μειώσει την εξάρτηση της βιομηχανίας από τις διακυμάνσεις του δολλαρίου,

ΙΕ. εκτιμώντας ότι η χημική βιομηχανία ως βασική βιομηχανία μπορεί και πρέπει να συμβάλλει σημαντικά σε μια παγκόσμια, διαρκή και προσανατολισμένη στο μέλλον ανάπτυξη,

ΙΣΤ. εκτιμώντας ότι στα πλαίσια της οικονομίας της αγοράς και των οικολογικών στόχων η ένταση του ανταγωνισμού μπορεί να αποφέρει καλύτερα αποτελέσματα για τον άνθρωπο και το περιβάλλον σε σχέση με την κατευθυνόμενη οικονομία,

ΙΖ. εκτιμώντας ότι η χημική βιομηχανία και τα εργατικά συνδικάτα είναι πρόθυμα να συνεργαστούν εποικοδομητικά με την Επιτροπή και το Κοινοβούλιο,

1. διαπιστώνει ότι η Επιτροπή με την ανακοίνωσή της σχετικά με τη χημική βιομηχανία υπέβαλε ένα χρήσιμο πλαίσιο ενέργειας για ένα ευρωπαϊκό πρόγραμμα δράσης που αποβλέπει στη βελτίωση και την ανταγωνιστικότητα[semigr ]

2. τονίζει, ωστόσο, ότι η ενίσχυση της ανταγωνιστικότητας της χημικής βιομηχανίας δεν αποτελεί εγγενή πολιτικό στόχο αλλά αντλεί τη νομιμότητά του μόνον από το δυναμικό για την αναβάθμιση των συνθηκών διαβίωσης τόσο της γενιάς μας όσο και των μελλοντικών γενιών[semigr ]

3. τονίζει την ανάγκη για τον καλύτερο συντονισμό της βιομηχανικής πολιτικής με άλλους τομείς πολιτικής, λ.χ. την πολιτική ανταγωνισμού, την πολιτική εσωτερικής αγοράς και την εμπορική πολιτική[semigr ] καλεί την Επιτροπή να υποβάλει ετήσια έκθεση στο Ευρωπαϊκό Κοινοβούλιο και το Συμβούλιο σχετικά με το συντονισμό αυτών των τομέων πολιτικής[semigr ]

4. πιστεύει ότι κατά την εφαρμογή των προτεινομένων επιμέρους μέτρων πρέπει να επιτυγχάνεται η συμφωνία όχι μόνο με τη βιομηχανία, αλλά και με τις αντιπροσωπείες των εργαζομένων, τους καταναλωτές και τις ΜΚΟ που δρουν ενεργά στον τομέα της προστασίας του περιβάλλοντος[semigr ]

5. υπενθυμίζει ότι τα προτεινόμενα μέτρα ειδικής δομής της χημικής βιομηχανίας πρέπει να ανταποκρίνονται σε ορισμένες δεσπόζουσες μεγάλες βιομηχανίες και χιλιάδες μικρομεσαίες επιχειρήσεις σε παγκόσμια κλίμακα[semigr ]

6. τονίζει ότι η ανακοίνωση και τα μέτρα για τη χημική βιομηχανία μπορούν να έχουν χαρακτήρα υποδείγματος όσον αφορά τη βιομηχανική πολιτική της Κοινότητας γενικά και να λειτουργήσουν ως πρότυπο για την προώθηση της διαρκούς ανάπτυξης με διασφάλιση υψηλού επιπέδου προστασίας του περιβάλλοντος και βελτίωση της ποιότητάς του[semigr ]

7. ζητεί όπως η χημική βιομηχανία ανταποκριθεί στην τάση των καταναλωτών για προϊόντα φιλικά προς το περιβάλλον[semigr ]

8. διαπιστώνει ότι μια σειρά από ειδικές προϋποθέσεις σχετικά με τον τόπο λειτουργίας των επιχειρήσεων στην Ευρώπη περιορίζει σαφώς την ανταγωνιστηκότητα της χημικής βιομηχανίας[semigr ]

9. ζητεί από την Επιτροπή και τα κράτη μέλη να εναρμονίσουν στον υψηλότερο δυνατό βαθμό τις εθνικές διατάξεις για το περιβάλλον που εξακολουθούν να διαφέρουν σημαντικά και να υποβάλουν στο Κοινοβούλιο σχετικές προτάσεις για την κατάργηση των διαφορών[semigr ]

10. συμμερίζεται την άποψη της Επιτροπής σύμφωνα με την οποία η πρωτοπορία στον τομέα του περιβάλλοντος μπορεί να τονώσει την καινοτομία, παρέχοντας έτσι ένα συγκριτικό πλεονέκτημα στην ευρωπαϊκή χημική βιομηχανία και δημιουργώντας παράλληλα καλή εικόνα του κλάδου στην κοινή γνώμη[semigr ]

11. ζητεί από τη χημική βιομηχανία, παρά την ανάγκη μετατόπισης της παραγωγής πλησιέστερα προς τις αγορές, να διατηρήσει σε πολύ υψηλό επίπεδο το σύνολο της απασχόλησης στην Ευρώπη και να αντισταθμίσει σε μεγάλη έκταση την κατάργηση θέσεων εργασίας στους παραδοσιακούς τομείς της χημικής βιομηχανίας με τη δημιουργία νέων θέσεων εργασίας στους προσανατολισμένους προς το μέλλον τομείς της αγοράς[semigr ]

12. ζητεί πάντως όπως πριν από τη μετατόπιση των δραστηριοτήτων έρευνας και ανάπτυξης εκτός Ευρώπης διερευνηθούν επαρκώς, π.χ. μέσω ενθάρρυνσης και σύσφιξης των σχέσεων μεταξύ των επιχειρήσεων και των πανεπιστημίων καθώς και άλλων ερευνητικών κέντρων, όλες οι δυνατότητες πραγματοποίησης στην Ευρώπη[semigr ]

13. ζητεί από τη βιομηχανία, την Επιτροπή και τα κράτη μέλη να προωθήσουν παραδειγματικά τον κοινωνικό διάλογο στη χημική βιομηχανία για την τεχνολογική ανάπτυξη[semigr ] μια κοινωνική συναίνεση η οποία επιτυγχάνεται κατ'αυτόν τον τρόπο προωθεί επίσης την απαραίτητη κοινωνική αποδοχή όσον αφορά ορισμένα προϊόντα και τεχνολογίες, όπως π.χ. την σημαντικότατη για την χημική βιομηχανία βιοτεχνολογία και τεχνολογία στον τομέα της γενετικής, εντός ενός αποδεκτού δεοντολογικού πλαισίου[semigr ]

14. ζητεί τη χρηματοδότηση ενός προγράμματος για τη σύσταση και λειτουργία ευρωπαϊκής τράπεζας δεδομένων για επιστημονικές και τεχνολογικές δημοσιεύσεις και έρευνες, από κοινού με ένα σύστημα διάδοσης και προειδοποίησης.

15. υπογραμμίζει τη σημασία της προώθησης της διεθνούς συνεργασίας (π.χ. με τη δημιουργία και την υποστήριξη αντίστοιχων τραπεζών δεδομένων, την προώθηση στρατηγικών συνασπισμών, τη συμμετοχή εταιριών από τρίτες χώρες στα κοινοτικά προγράμματα Ε& ΤΑ, την προώθηση τόσο της δημόσιας όσο και της ιδιωτικής έρευνας, καθώς και τη χρησιμοποίηση των πόρων των ερευνητικών κέντρων των ευρωπαϊκών πανεπιστημίων) και πιστεύει ότι η ΕΕ θα πρέπει να συνεχίσει να υποστηρίζει την επέκταση των ευρωπαϊκών δικτύων τηλεπικοινωνιών και τη βελτίωση των παγκοσμίων συνδέσεων δικτύου[semigr ]

16. καλεί την Επιτροπή να παρουσιάσει ανάλυση των επενδύσεων των ευρωπαϊκών χημικών επιχειρήσεων σε τρίτες χώρες στον τομέα της Ε& ΤΑ, καθώς και να υποβάλει προτάσεις για την εφαρμογή στρατηγικής που θα έχει ως στόχο την προώθηση των επενδύσεων χημικών επιχειρήσεων τρίτων χωρών στην Ένωση στον τομέα της Ε& ΤΑ[semigr ]

17. σημειώνει ότι οι ρυθμιστικές επεμβάσεις του κράτους δεν πρέπει να έχουν πρωταρχικό στόχο την παρεμπόδιση ή τον περιορισμό της χρησιμοποίησης των χημικών προϊόντων

18. ζητεί από τη χημική βιομηχανία να αρχίσει ή να ενισχύσει τον εμπεριστατωμένο διάλογο στο χώρο της πολιτικής, της επιστήμης, των εργατικών συνδικάτων και άλλων σχετικών κοινωνικών θεσμών[semigr ]

19. υπογραμμίζει ότι η Ευρωπαϊκή Νομισματική και Οικονομική Ένωση θα αποφέρει σημαντικά πλεονεκτήματα για την εντατική από πλευράς εξαγωγών χημική βιομηχανία όσον αφορά την προμήθεια πρώτων υλών, τις επενδύσεις, καθώς και την πώληση των προϊόντων[semigr ]

20. ζητεί από τη βιομηχανία και όλα τα θεσμικά όργανα της Ευρώπης και των κρατών μελών να εξασφαλίσουν επί διαρκούς βάσης τα άριστα συστήματα επαγγελματικής εκπαίδευσης και τα υψηλά προσόντα των εργαζομένων στη χημική βιομηχανία[semigr ]

21. στηρίζει τα σχέδια κατάρτισης, τεχνικής βοήθειας και τεχνολογικής αξιολόγησης σχεδίων για υπαλλήλους των εθνικών διοικήσεων και διευθυντικά στελέχη της χημικής βιομηχανίας στην Κεντρική και Ανατολική Ευρώπη, ούτως ώστε να δημιουργηθεί ένα ρυθμιστικό πλαίσιο με υψηλές περιβαλλοντικές προδιαγραφές στις υποψήφιες προς ένταξη χώρες.

22. ζητεί από τη βιομηχανία, ως συμπλήρωμα στις απαραίτητες νομοθετικές ρυθμίσεις, να προγραμματίσει και σχεδιάσει όλα τα προϊόντα στα πλαίσια συμβάσεων ανάληψης υποχρεώσεων κατά τρόπο ώστε να πληρούνται εξίσου οι οικονομικοί, οικολογικοί και κοινωνικοί στόχοι[semigr ]

23. υπογραμμίζει την ανάγκη βελτίωσης των προϋποθέσεων που αφορούν τα τμήματα εκείνα της βιομηχανίας που διαδραματίζουν πρωτοπόρο ρόλο στη φιλοπεριβαλλοντική χημική παραγωγή[semigr ]

24. ζητεί από τη βιομηχανία να αναπτύξει ενισχυμένα μέτρα προκειμένου να ληφθεί υπόψη η προστασία του περιβάλλοντος όσον αφορά τα προϊόντα και τις διαδικασίες, ώστε να προλάβει αναγκαίες νομοθετικές ρυθμίσεις[semigr ]

25. τονίζει ότι η ευρωπαϊκή χημική βιομηχανία θα πρέπει να χρησιμοποιεί σε παγκόσμιο επίπεδο ισοδύναμα και υψηλά πρότυπα όσον αφορά την ασφάλεια και τον οικολογικό χαρακτήρα των προϊόντων και των διαδικασιών παραγωγής[semigr ]

26. ζητεί από την Επιτροπή και τα κράτη μέλη να υλοποιήσουν εντός των δεδομένων ρυθμιστικών πλαισίων τους βιομηχανικούς και περιβαλλοντικούς στόχους, μέσω ενός συνδυασμού νομοθετικών δεδομένων και κινήτρων της αγοράς[semigr ]

27. ζητεί από την Επιτροπή να υποβάλει συγκεκριμένη πρόταση αφενός για τηνκατάργηση της υπερβολικής ρύθμισης όσον αφορά τις καινοτομίες στον τομέα της χημείας και αφετέρου για να επιτύχει, για λόγους οικολογικούς και ανταγωνισμού, ένα ελάχιστο επίπεδο νομοθεσίας σε ολόκληρη την Ένωση[semigr ]

28. ζητεί μια σαφή σύντμηση των διαδικασιών έγκρισης για επενδύσεις και προϊόντα στην ΕΕ και την κατάργηση των γραφειοκρατικών φραγμών στα κράτη μέλη που εφαρμόζουν τους ελέγχους μεγαλύτερης διάρκειας[semigr ]

29. ζητεί από την Επιτροπή να υποβάλει σχετικά με κάθε πρόταση οδηγίας και κανονισμού μια εκτίμηση συνεπειών της νομοθετικής ρύθμισης και μια ρεαλιστική ανάλυση κόστους-ωφέλειας για τις επιχειρήσεις και την κοινωνία με την χρησιμοποίηση της καλύτερης δυνατής τεχνολογίας[semigr ]

30. τάσσεται υπέρ της απελευθέρωσης του παγκοσμίου εμπορίου και ζητεί από την Επιτροπή να εκπονήσει και να συνάψει πολυμερείς συμβάσεις προστασίας των επενδύσεων, ειδικότερα με τις αναπτυσσόμενες και τις νέες βιομηχανικές χώρες για τη βελτίωση της προστασίας των επενδύσεων[semigr ]

31. υπογραμμίζει τη σημασία των διευρωπαϊκών δικτύων για τη βελτίωση μιας ευνοϊκής για την οικονομία υποδομής στην Ευρώπη προς το συμφέρον της βιομηχανίας και ζητεί να περιληφθεί και να ολοκληρωθεί ενόψει των αναγκών του τόπου λειτουργίας των επιχειρήσεων επίσης το σύστημα των αγωγών πρώτων υλών και προϊόντων[semigr ]

32. καλεί την Επιτροπή να προωθήσει το συντομότερο δυνατό τα μέτρα υποδομής που απαιτούνται στη χημική βιομηχανία ώστε να διευρυνθεί το δίκτυο των αγωγών που χρησιμοποιούνται για τη μεταφορά πρώτων υλών και ενδιάμεσων προϊόντων, παραχωρώντας προτεραιότητα στη διασύνδεση των πετροχημικών εγκαταστάσεων της Κεντρικής και Βόρειας Ευρώπης με αυτές του Νότου και του Βορρά καθώς και των κρατών της Ανατολικής Ευρώπης[semigr ] θα πρέπει επίσης να διασφαλιστεί η δημόσια συμμετοχή στη χρηματοδότηση των απαιτούμενων εργασιών μέσω των διαρθρωτικών ταμείων ή άλλων χρηματοδοτικών μέσων[semigr ]

33. πιστεύει ότι η δημιουργία ενός εκτεταμένου δικτύου αγωγών για πρώτες ύλες και ενδιάμεσα προϊόντα μεταξύ διαφόρων τόπων παραγωγής, στο μέτρο που θα γίνει χρήση των καταλλήλων υλικών και θα διασφαλιστεί ένας συνεχής έλεγχος με τα κατάλληλα τεχνικά μέσα, θα αποτελούσε ασφαλέστερη λύση για τη μεταφορά χημικών ουσιών στην Ένωση[semigr ] επιπλέον φρονεί ότι ένα παρόμοιο δίκτυο θα περιόριζε τις οδικές και σιδηροδρομικές μεταφορές επικινδύνων υλικών καθώς επίσης και τις βλάβες για το περιβάλλον και την υγεία σε περίπτωση ατυχήματος[semigr ]

34. τονίζει ότι η ευρωπαϊκή χημική βιομηχανία θα πρέπει να χρησιμοποιεί σε παγκόσμιο επίπεδο ισοδύναμα και υψηλά πρότυπα όσον αφορά την ασφάλεια και τον οικολογικό χαρακτήρα των προϊόντων και των διαδικασιών παραγωγής[semigr ]

35. ζητεί από την Επιτροπή να επιδιώξει συμφωνίες σε διεθνές επίπεδο τουλάχιστον με την συμμετοχή των κρατών του ΟΟΣΑ και των νέων βιομηχανικών χωρών, ώστε να επιβάλει σε παγκόσμια κλίμακα ένα ελάχιστο όριο στο υψηλότερο δυνατό επίπεδο[semigr ]

36. ζητεί μια εκτίμηση των συνεπειών, για την ανταγωνιστικότητα της ευρωπαϊκής βιομηχανίας, των νέων περιβαλλοντικών μέτρων στην Ευρώπη που δεν έχουν συμφωνηθεί διεθνώς[semigr ]

37. επιμένει να καταργηθούν εντός του ΠΟΕ οι δασμολογικοί και μη δασμολογικοί εμπορικοί φραγμοί και να μη δημιουργήσει η ίδια η Ευρώπη νέα εμπόδια[semigr ]

38. ζητεί από την Επιτροπή να προωθήσει ειδικά τις δραστηριότητες έρευνας και ανάπτυξης των μικρομεσαίων επιχειρήσεων στη χημική βιομηχανία καθώς και την πρόσβαση των ΜΜΕ σε κεφάλαια επιχειρηματικού κινδύνου, προτείνοντας για το σκοπό αυτό ειδικό πρόγραμμα Ε& Α με επίκεντρο την οικολογική καινοτομία [semigr ]

39. ζητεί έναν κατάλογο μέτρων της Επιτροπής σχετικά με την συγκεκριμένη βελτίωση της προστασίας της πνευματικής ιδιοκτησίας και μέτρα κατά της πειρατείας των ευρεσιτεχνιών και των προϊόντων[semigr ]

40. ζητεί την μεγαλύτερη συμμετοχή της χημικής βιομηχανίας στις διεπιχειρησιακές ομάδες έρευνας-βιομηχανίας (Task Forces)[semigr ]

41. θεωρεί αναγκαία την ολοκλήρωση του διατλαντικού οικονομικού διαλόγου αφενός με τις ΗΠΑ και αφετέρου με την Ιαπωνία και ζητεί την ενίσχυση των ειδικών μέτρων απορρύθμισης[semigr ]

42. ζητεί από την Επιτροπή να συνδέσει τα μέτρα για τη βελτίωση της προστασίας της υγείας όχι μόνο με τους όρους που αφορούν το γενικό σύνολο εκτός της επιχείρησης αλλά και με τον επιμέρους τόπο εργασίας[semigr ]

43. ζητεί από την Επιτροπή να υποβάλει στο Κοινοβούλιο συγκεκριμένες προτάσεις για τη περαιτέρω εκπαίδευση επιστημόνων στα πλαίσια των διαρθρωτικών ταμείων και τα προγράμματα Socrates και Leonardo[semigr ]

44. θεωρεί αναγκαία την τακτική συζήτηση με το Κοινοβούλιο του προταθέντος προγράμματος εργασίας της Επιτροπής και της βιομηχανίας και την υποβολή γραπτής έκθεσης τουλάχιστον μια φορά ετησίως.

45. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.